Møtereferat

|  |  |
| --- | --- |
| Til: | (tilstedeværende **uthevet**)Fra tjenestemannsorganisasjonene: Fra arbeidsgiver:**Arne Rønning** Tekna Frank Arntsen  NITO Jørn-Wiggo Bergquist**Ove Borstad** NTL **Elin Sølberg (vara)**Tove Strømman NTL **Ingrid Volden****Andreas Gjeset** Parat **Roar Tobro** **Anne Hilde Ruen Nymoen** Parat **Lindis Burheim** **Laila Strypet** Forskerforbundet Sekretær: **Jens Petter Nygård****Joar Flatås** LHVO, Campusservice **Aud Magna Gabrielsen****Andreas S. Wangen** LHVO, Øk.- eiendomsavd. og virks.styringVararepresentanter Per Einar Iversen ParatKari Karlsen Tekna ForskerforbundetLinda N. Rønning Lokalt hovedverneombud Campusservice Gørild L. Syrstad Lokalt hovedverneombud, Øk.- eiendomsavd. og virks.styring  |
| Kopi til: | Tekna, NITO, NTL, NTL v/Lillian Nilsen, Parat, Forskerforbundet, HR- og HMS-avdelingen  |
| Om: | **LOSAM-møte for LOSAM Økonomi og eiendom**  |
| Møtetid: | 18.09.2017 kl. 13.00 -14.00  | Møtested: | Møterom 201 Hovedbygningen, Gløshaugen |
| Signatur: | JPN |

**Agenda:**

**1. Godkjenning av møteinnkalling**

 Møteinnkalling godkjent.

**2. Godkjenning av møtereferat**- Ordinært LOSAM 19.6.2017
- Felles LOSAM 31.8.2017

 Referatene godkjent.

**3. Arbeidsmiljøundersøkelsen 2017 (informasjon/drøfting)**

 Hensikten med å ta opp arbeidsmiljøundersøkelsen er å informere om status i arbeidet med planlegging og oppfølging. Det var før møtet utsendt oversikt over hovedtrekkene i arbeidet med arbeidsmiljøundersøkelsen.

 Det ble redegjort nærmere om arbeidet med forberedelsene til arbeidsmiljøundersøkelsen i økonomi og eiendom.

 Saken ble diskutert, og det ble påpekt at det er viktig at den brukerundersøkelsen som nå gjennomføres i regi av Campusprosjektet ikke forveksles med den kommende arbeidsmiljøundersøkelsen. Dette bør tas opp særskilt i informasjonen som gis i avdelingsmøter og allmøter.

**5. Kunnskap om virksomheten i ØE: Avdeling for virksomhetsstyring (informasjon)**

Det ble gitt en muntlig informasjon om virksomheten i Avdeling for virksomhetsstyring. Dette ble avtalt som del av årshjulet for LOSAM Økonomi og eiendom for 2017. Hensikten med denne orienteringen er å gi LOSAM god innsikt i Økonomi og eiendomsområdets virksomhet.
Vedlagt referatet følger de lysarkene som ble brukt under presentasjonen.

**6. Digitalisering av økonomiprosesser – ta i bruk moderne teknologi (informasjon/drøfting)**

Det ble avtalt i LOSAM-møtet 6.4 at digitalisering av økonomiprosesser settes på dagsorden hvert LOSAM som fast orienteringssak, og det ble gitt en muntlig orientering om status i arbeidet også i dette møtet. Hensikten med orienteringen er å gi LOSAM løpende informasjon om utvikling og status i arbeidet.

Det ble orientert om at en nå samarbeider med Universitetet i Bergen slik at man prøver ut ulike prosesser. NTNU jobber med automatisering av økonomiprosesser, og UiB jobber med automatisering av studieprosesser. Dette gjør at man kan dele erfaringer på hverandres arbeid.

Det er nå jobbet videre med to prosesser, kontroll ifbm med overføring til bank, og automatisering av bestillinger, og det legges opp til at man høster erfaringer fra disse to prosessene før man går videre med arbeidet.

**7. Statistikk sykefravær (informasjon)**

NTL hadde bedt om at LOSAM får en særskilt orientering om sykefravær og egenmeldt fravær pr. avdeling. Det ble fremlagt etterspurte oversikter.

Saken ble diskutert og det ble svart på spørsmål.
Enighet om at sykefraværet er for høyt i både Campusservice og i Økonomiavdelingen, og at det må jobbes systematisk for å få ned sykefraværet. Det forventes at den kommende arbeidsmiljøundersøkelsen vil gi viktige informasjon til dette arbeidet.

**8. Gjensidig informasjon**

a) informasjon fra arbeidsgiver

- andel midlertidige (skriftlig orientering vedlagt)
Det ble reist spørsmål om riktigheten av noen av tallene. Dette sjekkes nærmere.

- informasjon om arbeid med arbeidsprosesser og arbeidsdeling på økonomiområdet
Det ble informert om arbeidet med å etablere gode rutiner for brukerkontakt og oppfølging av brukerhenvendelser til Økonomiavdelingen. Det brukes ekstern hjelp i dette arbeidet for å høste erfaringer fra andre som har jobbet mye med dette.

- Status arbeid med felles økonomi og HR-system
Lysark var utsendt før møtet

Enighet om å ta den utsendte informasjonen til etterretning.

b) Informasjon fra tillitsvalgte

- Ingen saker.

**9. Eventuelt**

1. Praktisering av Avtale om fleksibel arbeidstid ved NTNU.
Enighet om at dette følges opp særskilt i eget møte i Campusservice. Tas evt. opp som egen sak i neste LOSAM-møte.

Det ble lite tid til eventuelt på slutten av møtet. Det ble avtalt at saker følges opp direkte med avdelingsleder, evt. tas opp på neste møte.